جبت عمري غريب بلايه عنوان
تبات الروح بدروب القصايد
اوكلها صبر وشويه نسيان
واصوغ من الحزن احلى الكلايد
كظيت انه اوحشتي سنين صحبان
نتباها ابجينه شلون زايد
تعصرني الليالي وكلبي ولهان
وابرد لهفتي بدموع فاكد
وامني الروح باجر يرجع الجان
باجرللكلب محبوبي عايد
باجر غربه ماكو ولا اكو احزان
باجر يم عزيز الردته كاعد
وافز من الحلم وبصدري نيران
واطفيها بدمع هل مره جامد
لاتحسب غريب ابعد الاوطان
مرات الوطن بالغربه لابد